Aguanas
Aguanas (isp. Rio Aguán) – upė šiaurės Hondūre. Prasideda Joro departamente, kalnuose netoli San Lorenso. Teka į šiaurės rytus, gausiai sudaro meandras. Prateka Kolono departamentą. Įteka į Karibų jūrą į rytus nuo Puerto Kastilijos. Vanduo naudojamas drėkinimui. Upė patvinsta lietinguoju laikotarpiu. Prie Aguano įsikūrę San Lorenso, Olančito, Tokoa miestai. 1998 m. uragano Mičas metu upė smarkiai ištvino ir visiškai užtvindė Santa Rosa de Aguano gyvenvietę. Tuo metu upės debitas siekė iki 20 tūkst. m³/s.